ועדת החוקה, חוק ומשפט, כנסת 17, פרוטוקול מספר 310, 2007-10-15 12:45

מנחם בן-ששון: בוקר טוב, אני פותח את ישיבת ועדת החוקה, חוק ומשפט.

מנחם בן-ששון: אנחנו עוסקים היום בצווי עבירות קנס בשתי רשויות מקומיות.

מנחם בן-ששון: נעסוק היום בזכרון יעקב ובעומר, לפי הסדר שנראה לך, אדוני היועץ המשפטי.

איתמר גלבפיש: נתחיל עם עומר, שמחכים שלוש שנים בערך מאז שהגישו את הצו למשרד הפנים והתחילו בהליכים.

מנחם בן-ששון: כמה זמן החוק יושב בוועדה?

איתמר גלבפיש: חודשיים בערך.

איתמר גלבפיש: אנחנו דנים בעומר.

איתמר גלבפיש: הסעיפים הובאו אחרי שעברה החלטה במועצה המקומית לבטל את סעיפי העונשין.

איתמר גלבפיש: אעיר רק הערות שדורשות הכרעה והערות ששונו מהנוסח שהועבר לנו על ידי שר הפנים.

איתמר גלבפיש: בחוק שימור רחובות סעיף 2(ב) קובע כי "לא יניח אדם ולא יתלה בחלון, במעקה, בגזוזטרה, בגג או מעל רחוב, כל דבר שיש בו סכנה שייפול לרחוב".

איתמר גלבפיש: אנחנו מסייגים את הצו רק לעניין דבר העלול לגרום נזק.

איתמר גלבפיש: זה בהתאם לסיכומים הקודמים של הוועדה.

איתמר גלבפיש: סעיף 8(ב) לחוק הזה קובע ש"אדם שעבר על הוראת סעיף קטן (א) חייב לתקן את הנזק".

איתמר גלבפיש: אני חושב שיש הוראה רחבה מדי.

איתמר גלבפיש: מוצע לכלול בצו 8(א) כדי שלא יכלול גם את 8(ב).

איתמר גלבפיש: דברתי לפני כן עם עומר, וזה מוסכם גם עליהם.

יפעת רווה: זה לא מונע מהם לתבוע.

איתמר גלבפיש: בוודאי, זה לא מונע מהם לתבוע כתב אישום בעניין הזה.

איתמר גלבפיש: בסעיף 6(1) לחוק סימון הרחובות קובע חובת אחזקה של שלט או לוחית מספר במצב תקין.

איתמר גלבפיש: סעיף (2) קובע כי חובה למסור הודעה לראש המועצה על כל קלקול או טשטוש בשלט או בלוחית מספר.

איתמר גלבפיש: מוסכם שאין צורך בסעיף זה, צריך להיות רק 6(1).

איתמר גלבפיש: לעניין סעיף 8 בחוק מודעות ושלטים, הקובע כי "לא יסיר אדם, לא יקרע, לא יפגום, לא ישבור, לא יטשטש, לא יסתיר, לא יכסה ולא ילכלך מודעה, שלט, לוחית פרסומת או לוח מודעות".

איתמר גלבפיש: מוצע להוסיף סייג לצו: "ובלבד שהמודעה, השלט או לוחית הפרסומת פורסמו או הוצגו בהתאם להוראות החוק".

איתמר גלבפיש: זאת כדי שלא יהיה איסור להוריד שלט שנתלה שלא כחוק.

איתמר גלבפיש: סעיף 9(ב), מוצע להוסיף את המילה "בלבד" כך שבמקום "כלי טיס" יהיה "כלי טיס בלבד".

איתמר גלבפיש: סעיף 10 לחוק אוסר על פרסום מודעה, "אלא אם כן צוינו בה שמו ומענו של המפרסם" ושמו של בעל בית הדפוס שבו הודפסה המודעה.

איתמר גלבפיש: בצו שהוגש על ידי שר הפנים נכתב שהעניין הזה יחול למעט עניין מודעות אבל ומודעה הנישאת בידי אדם במהלך אסיפה או הפגנה.

איתמר גלבפיש: מוצע להוסףי עוד לפני כן שזה יכול להיות עניין מודעות בשטח ציבורי וכדומה, כפי שנכתב בצו.

איתמר גלבפיש: גם זה בדומה לצווים קודמים שאישרה הוועדה.

איתמר גלבפיש: את חוק התברואה וסילוק מפגעים מוצע לאשר כמו שמוצע על ידי שר הפנים.

איתמר גלבפיש: חוק שמירת הניקיון ואיסור העישון– מוצע למחוק את כולו, וזה הוסכם על ידי המועצה.

איתמר גלבפיש: הוא הוגש עוד לפני עבירות עם קנס בתוך החוק, ולכן אין בו צורך כרגע.

איתיאל מלאכי: לגבי סעיף 17, ההערה שם - - -

איתמר גלבפיש: זאת הערה שנמחקה.

איתיאל מלאכי: אבל כרגע הסעיף קיים.

איתמר גלבפיש: כרגע הסעיף קיים, פשוט צריך להשאיר את המספור כפי שהוא ולקבוע את העונש הקבוע על העבירה.

איתמר גלבפיש: שוחחתי עם היועץ המשפטי של עומר והסברתי לו, והוא הסכים אתי.

איתמר גלבפיש: חוק מניעת רעש – אין הערות.

יפעת רווה: החוק לשמירת הניקיון - - -

איתמר גלבפיש: מוצע למחוק את שני הסעיפים שלו.

איתמר גלבפיש: הראשון בגלל שהוא חופף והשני בגלל שהוא תמוה.

איתמר גלבפיש: גם היועץ המשפטי של עומר הסכים אתי.

איתמר גלבפיש: חוק הגנה על הצומח סעיף (2), זה סעיף שאוסר על פגיעה בצמחים.

איתמר גלבפיש: הסייג המוצע על ידי שר הפנים זה כשזה נעשה בגן ציבורי או כשהפגיעה היא בעץ או צמח מוגן.

איתמר גלבפיש: התיקון כאן הוא שבגן ציבורי אוסרים עליו, זה עניין שפוגע בניסוחי החוק ואין בו עניין של מהות.

איתמר גלבפיש: סעיף קטן (2) לסעיף 4 לחוק הגנה על הצומח, שקובע שלא ישחק אדם בכדור משחק ברחוב אלא במקומות שאין בהם צמחים העלולים להיפגע מהכדור.

איתמר גלבפיש: מוצא למחוק את הסעיף הזה מהצו, בהסכמה.

איתמר גלבפיש: כך גם לגבי סעיף 7 לחוק, שמדבר על הכנסת בעלי חיים לתוך גן.

איתמר גלבפיש: בהתאם להחלטות הוועדה הקודמות מכניסים את ההסדרים של חוק הפיקוח על כלבים כהסדרים ממצים לעניין זה.

איתמר גלבפיש: הסדרת גדר חיה – סעיף 2 קובע את החובה הראשונית לגזום, סעיף 3 קובע חובה לגזום אחרי שמסרו לך הודעה.

איתמר גלבפיש: בהסכמת כולם מוצע למחוק את החובה הראשונית ולקבוע שאפשר לתת רק קנס רק אחרי התרעה.

איתמר גלבפיש: לכן מוצע למחוק את סעיף 2 מתוך הצו.

איתמר גלבפיש: הוצאת אשפה – יש לנו שני סעיפים שחלים על אורוות.

איתמר גלבפיש: לצערנו, החוק לתברואה וסילוק מפגעים קובע על אורוות קנס של 430 שקל, פה מעלים כבר ל-660 שקלים.

איתמר גלבפיש: אני מציע להתאים ל-430 שקלים ולא 660, וזה מוסכם גם על המועצה המקומית.

איתמר גלבפיש: כלומר, במקום דרגה א' זה יהיה דרגה ב'.

איתמר גלבפיש: פינוי חפצים מיושנים – החוק אדם שקובע ש"לא יזרוק אדם, לא ישאיר, לא יניח, לא יחזיק ולא ירשה לזרוק, להשאיר או להניח או להחזיק חפצים מיושנים במקום ציבורי או פרטי," אלא אם זה להעברה ולא יותר מהזמן הדרוש לכך.

איתמר גלבפיש: החוק קצת רחב מדי, קצת מיושן, לא מובן מה בדיוק הוא אוסר.

איתמר גלבפיש: ההמלצה שלי הייתה למחוק לגמרי את החוק או לסייג את זה כך שיחול רק על חפצים מיושנים שמניחים במקום ציבורי, כי רק את זה אפשר לאכוף.

איתמר גלבפיש: זו עמדת המועצה המקומית עומר, לסייג את זה למקום ציבורי, כך שבצו יהיה כתוב "פינוי חפצים מיושנים", הן בסעיף 2 והן בסעיף 3, לעניין מקום ציבורי בלבד.

איתמר גלבפיש: החזקת בעלי חיים – לא היו לנו הערות.

איתמר גלבפיש: הצו הזה הוגש לפני שהיה חוק, ומרביתם של הסעיפים חופפים לחוק.

איתמר גלבפיש: מוצע לאשר שניים מהסעיפים, שהם לא חופפים את החקיקה הראשית.

איתמר גלבפיש: סעיף 2(ו), שמדבר על החזקת חתול עם קולר בצבע בולט.

איתמר גלבפיש: סעיף 6(ב) מדבר על כך ש"בעל כלב יפנה מיד לכלי אשפה צואה שהשאיר כלבו במקום ציבורי או במקום פרטי שאינו בבעלותו".

איתמר גלבפיש: גם את הסעיף הזה מוצע לאשר.

איתמר גלבפיש: כלומר, מוצע לאשר רק את שני הסעיפים האלה מתוך החוק.

איתמר גלבפיש: חוק הדברת מזיקים – כמו שעשינו במפגעים, מוצע למחוק את החובה הראשונית ולהשאיר רק חובת התראה.

איתמר גלבפיש: יש לזכור שלאדם יש אינטרס להדביר בביתו.

מנחם בן-ששון: כן, אבל אין כסף, אז הוא מחכה עד שהשכנים יתלוננו.

איתמר גלבפיש: רוכלים – סעיף 6 לחוק איסור הרוכלות קובע שרוכל יחזיק את עגלתו בצדו הימני של הרחוב, קרוב לשפתה של המדרכה הימנית.

מנחם בן-ששון: יש לי תשובה לזה, בכיוון הנסיעה.

איתמר גלבפיש: אדוני צודק, זה גם מה שאמר לי היועץ המשפטי של עומר.

מנחם בן-ששון: אבל מה קורה עם כביש חד-סטרי, שאלתי את עצמי.

איתמר גלבפיש: גם בחד-סטרי זה כיוון הנסיעה.

איתמר גלבפיש: אני מציע לאשר את זה כמו שהוא.

איתמר גלבפיש: זה מופיע גם בתקנות התעבורה.

איתמר גלבפיש: חוק הסדרת השמירה – מוצע לבטל את החוק כולו, בהתאם להמלצות הוועדה הקודמות.

איתמר גלבפיש: אני מבין גם שמתחילה עבודה במשרדי הממשלה לקבוע צו עבירות קנס בנושא.

מנחם בן-ששון: אולי להפחית את הקנס.

איתמר גלבפיש: אני מציע להפחית את הקנס ל-ג', 290 שקלים.

מנחם בן-ששון: האם זה מקובל על המועצה?

איתמר גלבפיש: כן, מקובל על המועצה.

מנחם בן-ששון: אני מאשר את הצווים, בשינויים שהוצגו כאן.

מנחם בן-ששון: היית בקשר עם שתי המועצות המקומיות האלה?

איתמר גלבפיש: כן.

איתמר גלבפיש: שתיהן, עקב בעיות או תקלות, לא יכלו להיות בדיון הזה.

איתמר גלבפיש: 2.

איתמר גלבפיש: צו המועצות המקומיות (עבירות קנס)(תיקון מס' ), התשס"ז-2007 – מועצה מקומית עומר

איתמר גלבפיש: אנחנו עוברים לזכרון יעקב.

איתמר גלבפיש: החוק הראשון הוא חוק לעניין שמירת הסדר והניקיון.

איתמר גלבפיש: זה חוק גדול, שכולל הרבה חוקים אחרים.

איתמר גלבפיש: סעיף 1 לעניינו אחזקת נכס באופן שלא יתקיים בו מפגע – זו החובה הראשונית.

איתמר גלבפיש: סעיף 3 מחייב את בעל הנכס שהתגלה בו מפגע לתקן ולהסיר את המפגע.

איתמר גלבפיש: החריגו את סעיף 1, שהוא היעדר בתי כיסא במספר מספיק.

איתמר גלבפיש: כלומר, שצו הקנס לא יחול לעניין הגדרות לבתי כיסא.

איתמר גלבפיש: לשם האחידות מוצע להחריג את המפגע גם בסעיף 1 וגם בסעיף 2(א), כלומר להוסיף "למעט סעיף קטן (1) הגדרת מפגע" ליד סעיף 2(א).

איתמר גלבפיש: סעיף 11 לחוק שמירת הסדר והניקיון עניינו חביטה, ניקוי, ניעור ואיבוק מרבדים, שטיחים וכלי מיטה במקום ציבורי.

איתמר גלבפיש: מוצע למחוק עקב הארכאיות של הסעיף הזה.

איתמר גלבפיש: זה מוסכם גם על המועצה המקומית.

איתמר גלבפיש: סעיף 14(ב) קובע כי "לא ירחץ אדם רכב ברחוב באופן שנשארים במקום הרחצה שלולית או מים עומדים".

איתמר גלבפיש: אני חשבתי למחוק את זה לגמרי, המועצה העדיפה להשאיר את זה, תוך הקטנת הקנס.

מנחם בן-ששון: דרך אגב, זה קיים בכל הרשויות המקומיות.

איתמר גלבפיש: כן, זה קיים.

איתמר גלבפיש: בחלקן זו עבירת קנס ובחלקן זו לא.

יפעת רווה: בזמנו הערתי שאני חושבת שצריך להוריד את הדבר הזה.

יפעת רווה: לא רואה סיבה שאם בן-אדם רוחץ את הרכב שלו ונשארת שלולית - - -

מנחם בן-ששון: בסדר, אז הוועדה לא מאשרת.

מנחם בן-ששון: זאת לא בעיה של מים אלא של המפגע.

מנחם בן-ששון: אם הסעיף היה אומר שלא ירחץ אדם מכונית – בסדר.

מנחם בן-ששון: אם היה אומר שלא ירחץ בצינור – זה דבר אחר.

מנחם בן-ששון: אבל שלולית המים היא לא מפגע.

מנחם בן-ששון: אנחנו לא מאשרים את סעיף 14(ב).

איתמר גלבפיש: 17

איתמר גלבפיש: סעיף (א) קובע כי "לא ישאיר אדם ולא ירשה להשאיר בעל חיים במקום ציבורי באופן המהווה או עלול להוות מכשול או לגרום נזק, ולא ירשה לבעל חיים שבבעלותו או שבפיקוחו לשוטט במקום ציבורי".

איתמר גלבפיש: מוצע לאשר למעט עניין השוטטות, כי זה מוסדר בתקנות הפיקוח על כלבים.

מנחם בן-ששון: אם זה בעל חיים בבעלות פרטית אני כן רוצה להכניס.

איתמר גלבפיש: אם זאת בהמה גדולה שאני לא רוצה שתשוטט.

איתיאל מלאכי: אם זה בן-אדם שיש לו עשרה חתולים, אנחנו לא רוצים שיסתובבו במקום ציבורי.

איתמר גלבפיש: אני יכול לכתוב "למעט עניין כלבים".

מנחם בן-ששון: למה?

איתמר גלבפיש: הבעיה שהייתה כאן היא בעיקר עם שוטטות של כלבים.

איתמר גלבפיש: אפשר לכתוב "למעט כלבים במקום ציבורי".

מנחם בן-ששון: ואז אנשים יטעו לחשוב שמותר לכלבם לשוטט.

מנחם בן-ששון: מה אכפת לך, אם לא תכתוב "למעט" יהיה כפל חוק, לא אסון.

איתמר גלבפיש: אני לא רוצה שייתנו לאדם קנס על זה שהכלב שלו שוטט במקום ציבורי.

מנחם בן-ששון: למה לא?

מנחם בן-ששון: אם הוא שוטט בלא בעלים יש קנס של 660 שקלים, אז הוא יצא בזול.

מנחם בן-ששון: יצטרכו להתווכח על מה הוא ישלם.

איתמר גלבפיש: טוב, נשאיר אותו ככה.

איתמר גלבפיש: זה קוצו של יו"ד.

איתמר גלבפיש: סעיף 38(א)(2) – הסכימו שאפשר למחוק את זה, הם לא צריכים את זה.

איתמר גלבפיש: הסעיף אומר: "לא יניח אדם, לא יתלה ולא ירשה להניח או לתלות בכל נכס הפונה לרחוב כבסים - - - "

מנחם בן-ששון: הם לא רוצים את זה?

איתמר גלבפיש: זה מה שמוצע.

איתמר גלבפיש: אפשר לעשות קנס נמוך יותר.

מנחם בן-ששון: כן, אני מציע להשאיר את זה, עם קנס של 290 שקלים.

מנחם בן-ששון: סעיף 41(א) קובע ש"לא יגרום אדם ולא ירשה לאחר לגרום נזק לרחוב".

מנחם בן-ששון: הסייג שהוסף לצו של משרד המשפטים נוסחו כך: "לעניין גרימת הנזק לרחוב בידי אדם ולעניין אי תיקון הנזק בידי גורם הנזק".

מנחם בן-ששון: הנוסח הזה תמוה בעיניי, לא הבנתי אותו.

מנחם בן-ששון: נדמה לי שגם משרד המשפטים לא מבין למה הוא כלל את זה בצו, לכן מוצע למחוק את הסייג.

מנחם בן-ששון: אני מציע לאשר את סעיף 41 כלשונו, ללא הסייג המוצע בצו של שר הפנים.

יפעת רווה: יכול להיות שהייתה פעם הערה של הוועדה.

יפעת רווה: מבחינתי זה בסדר למחוק.

יפעת רווה: אני לא רואה עם זה בעיה.

איתיאל מלאכי: לא ירשה לאחר מטעמו.

יפעת רווה: אני לא רואה עם זה שום בעיה.

איתמר גלבפיש: סעיף 45 – התשובה שניתנה היא שבל"ג בעומר לא אוכפים את החוק ואין בעיה.

איתמר גלבפיש: סעיף 47 – המועצה אמרה שיש בזכרון בעיה של ונדליזם.

איתמר גלבפיש: הייתה בעיה עם שבירה של חפצים או בניינים, שנעשו באישורה של המועצה ולא הוקמו על ידי המועצה.

איתמר גלבפיש: הסביר לי היועץ המשפטי שהרבה פעמים נותנים לקבלנים וחברות חיצוניות חפצי ציבור, כמו תחנות אוטובוס וכדומה, והפחד הוא מהשיטה שלהם.

איתמר גלבפיש: מודעות ושלטים, סעיף 8(א) אומר "לא יפרסם אדם מודעות או שילוט, אלא אם כן צוין בו שמו ומענו של המפרסם, מתקין השילוט, היצרן או בעל בית הדפוס שבו הודפס או נוצר השילוט".

איתמר גלבפיש: הנוסח שהוצע על ידי הייעוץ המשפטי לוועדה לנושא הזה אומר כך: "לעניין מודעות בשטח ציבורי בלבד ולמעט מודעות אבל, מודעה הנישאת על כלי רכב או מודעה הנישאת בידי אדם במהלך אסיפה או הפגנה".

מנחם בן-ששון: היה לנו אותו דבר בעומר.

איתמר גלבפיש: כן.

איתמר גלבפיש: הייתה בעיה בזכרון, שסעיף 4(ד) מדבר בסייג שלו על נגרר.

איתמר גלבפיש: הייתה להם בעיה עם פרסומות על כל מיני רכבים ועל נגררים.

איתמר גלבפיש: הסייג מדבר על מודעה נישאת על כלי רכב, זה עשה בעיה עם גררים ומודעות על כלי רכב, שרצו שגם עליהם יהיה שם בעל המודעה או המפרסם כדי שאפשר יהיה לאתר את בעל הנגרר.

איתמר גלבפיש: הפתרון הוא להחריג את המודעה הנישאת על כלי רכב, למחוק את זה, כך שגם עליה תחול חובה.

איתמר גלבפיש: הבעיה עם זה אז שיש כל מיני מודעות קטנות למכירה, שגם גם אותן יחייב.

מנחם בן-ששון: למה אתה לא יכול להוסיף רכב נגרר?

מנחם בן-ששון: הם ביקשו משהו מסוים?

איתמר גלבפיש: אני יכול להוסיף "מודעה הנישאת על כלי רכב למעט - - -"

מנחם בן-ששון: אני מציע למחוק את זה.

איתמר גלבפיש: לא הכול, רק את המודעה הנישאת על כלי רכב.

איתמר גלבפיש: אמנם זה לא יהיה אחיד מול הצווים האחרים, אבל נקריב טיפה את האחידות.

מנחם בן-ששון: כתוב גם מודעות בזמן אסיפה או הפגנה.

מנחם בן-ששון: אין בעיה של חופש ההפגנה?

יפעת רווה: כתוב "למעט".

איתמר גלבפיש: זו בדיוק המטרה, לא לפגוע בחופש הביטוי ובחופש ההפגנה.

איתמר גלבפיש: לסיכום, הנוסח המוצע הוא "לעניין מודעות בשטח ציבורי בלבד, למעט מודעות אבל או מודעה הנישאת בידי אדם במהלך אסיפה או הפגנה".

מנחם בן-ששון: אושר פה אחד.

מנחם בן-ששון: תודה רבה, אני נועל את הישיבה.